Source: https://www.moravskysvatyjan.sk/24638/verejna-vyhlaska-povolenie-na-stavbu-ibv-stare-ihrisko-02-komunikacie-chodniky-4-1/
Timestamp: 2019-12-12 20:52:37+00:00

Document:
Verejná vyhláška: Povolenie na stavbu IBV Staré ihrisko, SO-02 Komunikácie a chodníky - Obec Moravský Svätý Ján
Obec Moravský Svätý Ján ako špeciálny stavebný úrad pre miestne a účelové komunikácie podľa § 3a ods.4 zákona č.135/1961 Zb. o pozemných komunikáciách (cestný zákon) v znení neskorších predpisov a § 120 zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov vydáva na základe žiadosti stavebníka Obec Moravský Svätý Ján, IČO 00309737 zastúpeného Renátou Morovou, č.106, 908 80 Sekule z 11. 10. 2017 podľa § 66 zákona č.50/1976 Zb. v znení neskorších predpisov
p o v o l e n i e
na stavbu IBV Staré ihrisko, SO-02 Komunikácie a chodníky, ktorá sa uskutoční na pozemku parc. č.82/87 v k.ú. Moravský Svätý Ján, ku ktorej má stavebník vlastnícke právo.
Obec Moravský Svätý Ján vydala pod č.SOÚ-584/2017-PLA zo dňa 30. 6. 2017 rozhodnutie o umiestnení stavby na predmetnú stavbu a Spoločný stavebný úrad Senica dal 27. 10. 2017 súhlas s vydaním stavebného povolenia podľa § 120 ods.2 zákona č.50/1976 Zb. v znení neskorších predpisov.
Stavba pozostáva z vybudovania miestnej komunikácie slúžiacej na prístup do novo budovanej IBV. Komunikácia je navrhnutá ako jednosmerná šírky 3,5 – 4,5 m a je pripojená jedným vjazdom a jedným výjazdom na cestu III/1140. Súčasťou stavby je aj jednostranný chodník a vjazdy na susedné nehnuteľnosti. V rámci výstavby rodinných domov sa bude realizovať vybudovanie 3 parkovacích miest pre každý rodinný dom na vlastnom pozemku.
Odvodnenie spevnených plôch je zabezpečené priečnym sklonom do jestvujúcej zelene.
Konštrukcia komunikácie:
Cestný betón 200 mm
Štrkodrva 0/13 50 mm
Štrkodrva 16/63 250 mm
Spolu : 500 mm
Konštrukcia chodníka :
Zámková dlažba 60 mm
Kamenná drvina 4/8 30 mm
Štrkodrva 150 mm
Spolu : 340 mm
Konštrukcia vjazdov na pozemky :
Cestný betón 180 mm
Štrkodrva 16/63 200 mm
Spolu : 430 mm
Základné údaje o stavbe :
Názov stavby : IBV Staré ihrisko, SO 02 Komunikácie a chodníky
Miesto stavby : k.ú. Moravský Svätý Ján, parc.č.82/87
Okres : Senica
Druh stavby : Účelová výstavba
Stavebník : Obec Moravský Svätý Ján, IČO 00309737
Projektant : Ing. Andrej Vachaja, DIC, s.r.o., Koceľova 15, 821 08
Zhotoviteľ : bude známy po výberovom konaní
Stavebné povolenie sa vydáva za týchto podmienok :
Stavba bude realizovaná podľa projektovej dokumentácie overenej stavebným úradom v stavebnom konaní.
S realizáciou stavby sa začne až po nadobudnutí právoplatnosti stavebného povolenia.
Prípadné zmeny a odchýlky od schválenej projektovej dokumentácie, ktoré sa v priebehu výstavby vyskytnú, stavebník včas prerokuje so stavebným úradom.
Stavebník si vyžiada od príslušných organizácií informácie o uložení inžinierskych sietí.
Pri realizácii stavby je nutné dodržať všetky platné právne, technické a technologické predpisy vrátane predpisov na ochranu zdravia, životného prostredia, ako aj bezpečnosť pri práci.
Stavebník je povinný podľa § 66 ods.2 písm. h) zákona č.50/1976 Zb. v znení neskorších predpisov povinný oznámiť začatie stavby.
Stavebník je povinný podľa § 62 ods.1 písm. d) zákona č.50/1976 Zb. v znení neskorších predpisov do 15 dní po skončení výberového konania oznámiť stavebnému úradu zhotoviteľa stavby.
Stavebník je povinný dodržať podmienky správcov sietí, ktorí sa k realizácii stavby vyjadrili (BVS, a.s. č.24825/4020/2017/Eš zo 14. 6. 2017, Zsl. distribučná, a.s., č.CD71903/2017 zo 4. 10. 2017 a SPP-distribúcia, a.s. č.TD/PS/1067/2017/Mo z 12. 7. 2017 a TD/NS/0856/2017/Mo z 26. 9. 2017, Orange Slovensko, a.s, č.BA-0494/2017 zo 16. 2. 2017, SITEL, s.r.o. č.445/2017 z 3. 3. 2017 a Slovak telekom, a.s. č.6611703573 z 8. 2. 2017).
Stavebník ku kolaudačnému konaniu predloží evidenciu o druhoch a množstve odpadov z realizácie stavby a doklady o zabezpečení ich zhodnotenia a zneškodnenia oprávnenými osobami.
Stavebník je povinný oznámiť Krajskému pamiatkovému úradu termín začatia a ukončenia výkopových prác a v prípade zistenia, resp. narušenia archeologických nálezov počas stavby musí nález ohlásiť Krajskému pamiatkovému úradu Trnava a postupovať podľa § 40 ods.2 a 4 zákona č.49/2002 Z.z. v súlade s vyjadrením Krajského pamiatkového úradu Trnava č.KPUTT-201/5388-2/8756/SI zo 6. 2. 2017.
Pripojenie miestnej komunikácie na cestu III/1140 bude realizované v súlade povolením Okresného úradu Senica č.OU-SE-OCDPK-2017/014233-KOA z 1. 12. 2017 a zároveň pri realizácii stavby budú dodržané podmienky stanoviska Okresného úradu Senica, odboru cestnej dopravy a pozemných komunikácií č.OU-SE-OCDPK-2017/012630-KOA.
Počas realizácie stavby budú na ceste III/1140 umiestnené dopravné značky a dopravné zariadenia podľa určenia Okresného úradu Senica, odboru cestnej dopravy a pozemných komunikácií č.OU-SE-OCDPK-2017/014234-KOA z 1. 12. 2017.
Ku kolaudácii stavby musia byť na ceste III/1140 osadené dopravné značky a dopravné zariadenia podľa určenia Okresného úradu Senica, odboru cestnej dopravy a pozemných komunikácií č.OU-SE-OCDPK-2017/014235 z 1. 12. 2017.
Ku kolaudácii stavby musia byť na miestnej komunikácii umiestnené dopravné značky a dopravné zariadenia podľa určenia Obce Moravský Svätý Ján č.OcÚ-MSJ-814/2017 z 24. 11. 2017. Spomaľovací prah bude umiestnený po celej šírke komunikácie a priechod pre chodcov musí byť mať zabezpečené intenzívne osvetlenie tak, že svetelný zdroj bude umiestnený 1,5 m pred priechodom z oboch smerov jazdy.
Vjazdy k rodinným domom budú realizované v súlade so stanoviskom Okresného dopravného inšpektorátu OR PZ Senica č.ORPZ-SE-ODI-30-083/2017 z 19. 9. 2017 v šírke max. 4,0 m, pričom v mieste vjazdov musí byť zachovaná bezbariérová úprava chodníkov a odvedenie dažďových vôd z priľahlých pozemkov nesmie byť smerované na miestnu komunikáciu.
Toto povolenie stráca platnosť, ak sa so stavbou nezačne do dvoch rokov od nadobudnutia právoplatnosti stavebného povolenia.
Stavebník Obec Moravský Svätý Ján, IČO 00309737 zastúpený Renátou Morovou, č.106, 908 80 Sekule podal 11. 10. 2017 žiadosť o vydanie stavebného povolenia na stavbu IBV Staré ihrisko, SO 02 Komunikácie a chodníky. Uvedeným dňom bolo začaté stavebné konanie. Vzhľadom na to, že podanie bolo neúplné, stavebný úrad vyzval stavebníka na doplnenie podkladov a konanie prerušil do doby doplnenia podania. Po doplnení podania stavebný úrad 28. 11. 2017 oznámil v súlade s ustanovením § 61 ods.4 zákona č.50/1976 Zb. v znení neskorších predpisov začatie stavebného konania verejnou vyhláškou.
Stavebník k žiadosti o stavebné povolenie predložil kópiu z mapy katastra nehnuteľností a list vlastníctva na pozemok parc.č. 82/87 v k.ú. Moravský Svätý Ján, ktorými preukázal vlastnícke právo k pozemku, na ktorom sa stavba uskutoční. Zároveň predložil stanoviská dotknutých orgánov.
K stavebnému konaniu sa vyjadrili tieto dotknuté orgány : BVS, a.s. Bratislava, SPP-distribúcia, a.s., Bratislava, Západoslovenská distribučná, a.s., Bratislava, ORANGE Slovensko, a.s., Bratislava, Slovak telekom, a.s. Bratislava, SITEL, s.r.o., Košice, Ministerstvo obrany SR, Krajský pamiatkový úrad Trnava, Okresný úrad Senica, odbor starostlivosti o životné prostredie, Okresný úrad Senica, odbor cestnej dopravy a pozemných komunikácií, Okresný dopravný inšpektorát OR PZ Senica, Okresné riaditeľstvo hasičského a záchranného zboru Senica, Obec Moravský Svätý Ján. Okresný úrad Senica, odbor cestnej dopravy a pozemných komunikácií vydal určenie použitia dopravných značiek a dopravných zariadení na ceste III/1140 trvalých a prenosných počas realizácie stavby a vydal tiež povolenie na zriadenie vjazdu a výjazdu na cestu III/1140, Obec Moravský Svätý Ján vydala určenie použitia dopravných značiek a dopravných zariadení na miestnej komunikácii.
Stavebný úrad v uskutočnenom stavebnom konaní preskúmal predloženú žiadosť o stavebné povolenie a vzhľadom na skutočnosť, že žiadosť poskytovala dostatočný podklad pre posúdenie navrhovanej stavby a stavebnému úradu sú známe pomery staveniska, bolo podľa § 61 ods.1 zákona č.50/1976 Zb. v znení neskorších predpisov od miestneho zisťovania upustené.
Stavebný úrad pri povoľovaní predmetnej stavby vychádzal z ustanovení zákona č.50/1976 Zb. o územnom plánovaní a stavebnom poriadku (stavebný zákon) v znení neskorších predpisov, zákona č.135/1961 Zb. o pozemných komunikáciách (cestný zákon) v znení neskorších predpisov, vyhlášky č.532/2002 Z.z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie, ako i vyhlášky č.453/2000 Z.z., ktorou sa vykonávajú niektoré ustanovenia stavebného zákona.
Účastníci konania a dotknuté orgány v stanovenej lehote nepodali žiadne námietky voči vydaniu stavebného povolenia. Podmienky, stanovené v stanoviskách dotknutých orgánov boli premietnuté do podmienok tohto stavebného povolenia.
Stavebný úrad zistil, že uskutočnením stavby nebudú ohrozené záujmy účastníkov konania a vydanie stavebného povolenia nie je v rozpore so stanoviskami dotknutých orgánov, preto bolo rozhodnuté tak, ako je uvedené vo výrokovej časti rozhodnutia.
Vydanie tohto povolenia je podľa § 4 ods.1 písm. a) zákona č.145/1995 Z.z. o správnych poplatkoch v znení neskorších predpisov od poplatku oslobodené.
Proti tomuto rozhodnutiu je možné podľa § 54 ods.1 a 2 zákona č.71/1967 Zb. o správnom konaní (správny poriadok) v znení neskorších predpisov podať odvolanie do 15 dní od jeho doručenia, na Okresný úrad Senica, odbor cestnej dopravy a pozemných komunikácií prostredníctvom Obce Moravský Svätý Ján, č.83, 908 71 Moravský Svätý Ján. Toto rozhodnutie je podľa § 177 a nasl. zákona č.162/2015 Z.z. Správneho súdneho poriadku, preskúmateľné súdom po vyčerpaní riadnych opravných prostriedkov.
Scan podpísaného dokumentu
Povolenie na stavbu IBV Staré ihrisko, SO-02 Komunikácie a chodníky2,5 MB
Hlásenie rozhlasu 5.1.
Oprava poškodeného nového detského ihriska za kostolom

References: § 3
 § 120
 § 66
 § 120
 § 66
 § 62
 § 40
 § 61
 § 61
 § 4
 § 54
 § 177